5393 



ΕΦΗΜΕΡΙΣΤΗΣΚΥΒΕΡΝΗΣΕ9Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
29 ΙΟΥΝΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

386 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός μηνιαίας αποζημίωσης των μελών της Εκτελεστικής 
Επιτροπής Διαχειρίσεως του Χρηματιστηρίου Αξιών Αθηνών, 1 
Ορισμός μηνιαίας αποζημίωσης του Προέδρου, των μελών και του 
Γραμματέα του Δ.Σ. του Χρηματιστηρίου Αξιών Αθηνών, . . 2 
Καθορισμός του ύψους των δικαιωμάτων και εξόδων της διοικητι¬ 
κής εκτέλεσης των δικαιούχων προσώπων και του τρόπου εί¬ 
σπραξης αυτών. 3 

Σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Γυμνασίου και Λυκείου Τυμπακίου» Ν. Ηρα¬ 
κλείου, . 4 

Σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή 3ου Δημοτικού Σχολείου και 3ου Νηπιαγω¬ 
γείου Τυμπακίου» Ν. Ηρακλείου. 5 

Αναπροσαρμογή εφάπαξ αποζημιώσεως φορτ/τών Ξηράς - Καβά¬ 
λας»... 6 

Κύρωση κτημ/κών στοιχείων αναδασμού αγρ/τος Καρδιτσομαγού- 

λας Καρδίτσας έτους 1987. ... 7 

Σύσταση ίδιου νομικού προσώπου μέ το όνομα «ΠΝΕΥΜΑΤΙΚΟ 
ΚΑΙ ΠΟΛΙΤΙΣΤΙΚΟ ΚΕΝΤΡΟ ΦΑΛΑΝΗΣ» Ν. Λαρίσης. .. 
Σύσταση ίδιου Νομικού Προσώπου με το όνομα «Σχολική Επιτροπή 
Γυμνασίου - Λυκείου Πλατυκάμπου» στην Κοινότητα Πλατυκά- 


μπου του Νομού Λάρισας. 9 

Σύσταση ίδιου Νομικού Προσώπου με το όνομα «Σχολική Επιτροπή 
Νηπιαγωγείου - Δημοτικού Πλατυκάμπου» στην Κοινότητα 

Πλατυκάμπου του Νομού Λάρισας. 10 

Σύσταση ίδιου Νομικού Προσώπου με το όνομα «Σχολική Επιτροπή 
Δημοτικού Σχολείου Παλαιομύλου» στην Κοινότητα Ερέτριας 

του Νομού Λάρισας.11 

Κατανομή θέσεων ΔΕΠ στα Τμήματα του Οικονομικού Πανεπιστη¬ 
μίου Αθηνών.12 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 27827 (1) 


Καθορισμός μηνιαίας αποζημίωσης των μελών της Εκτελεστικής Επι¬ 
τροπής Διαχειρίσεως του Χρηματιστηρίου Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 139/85). 

2. Το άρθρο 16 του Ν. 1806/88 περί «Τροποποίησης της νομοθε¬ 
σίας για τα Χρηματιστήρια Αξιών και άλλες διατάξεις». 

3. Την απόφαση για το θέμα 4Β της 33ης/13.2.90 Συνεδρίασης της 
Επιτροπής Κεφαλαιαγοράς, αποφασίζουμε: 

Η μηνιαία αποζημίωση των μελών της Εκτελεστικής Επιτροπής 
Διαχειρίσεως του Χρηματιστηρίου Αξιών Αθηνών καθορίζεται στο ύψος 


των 30.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Ιουνίου 1990 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. 27826 (2) 

Ορισμός μηνιαίας αποζημίωσης του Προέδρου, των μελών και του 
Γραμματέα του Δ.Σ. του Χρηματιστηρίου Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 139/85). 

2. Το άρθρο 16 του Ν. 1806/88 περί «Τροποποίησης της νομοθε¬ 
σίας για τα Χρηματιστήρια Αξιών και άλλες διατάξεις». 

3. Την απόφαση για το θέμα 4Α της 33ης/13.2.90 Συνεδρίασης 
της Επιτροπής Κεφαλαιαγοράς, αποφασίζουμε: 

Η μηνιαία αποζημίωση του Προέδρου, των μελών και του Γραμμα¬ 
τέα του Δ.Σ. του Χρηματιστηρίου Αξιών Αθηνών ορίζονται ως εξής: 
Δραχμές 350.000 για τον Πρόεδρο. 

Δραχμές 30.000 για τα μέλη και τον Γραμματέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιουνίου 1990 


Ο ΥΠΟΥΡΓΟΣ 

Γ. ΣΟΥΦΛΙΑΣ 



Αριθ. 2036209/5244-4/0016 (3) 

Καθορισμός του ύψους των δικαιωμάτων και εξόδων της διοικητικής 
εκτέλεσης των δικαιούχων προσώπων και του τρόπου είσπραξης αυ¬ 
τών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 76 του Ν.Δ. 356/1974 - ΚΕΔΕ (ΦΕΚ 
90/1974 τ.Α') όπως αντικαταστάθηκε με το άρθρο 31 του Νόμου 
1882/1990 (ΦΕΚ 43 Α'/23.3.1990). 

2. Τις διατάξεις του Ν. 1867/1989 (ΦΕΚ 227 Α'/1989) «Προσω¬ 
πική κράτηση κατ’ εφαρμογή των διατάξεων του Κώδικος Εισπράξεων 
Δημοσίων Εσόδων και άλλες διατάξεις». 

3. Τις διατάξεις του άρθρου 95 του Π.Δ. 16/1989 «Κανονισμός Λει¬ 
τουργίας των Δημοσίων Οικονομικών Υπηρεσιών και των Τοπικών 
Γραφείων και καθήκοντα υπαλλήλων αυτών». 

4. Το αρ. 5317/30.11.1989 έγγραφο του Συλλόγου Δικαστικών 
Επιμελητών Εφετείων Αθηνών Πειραιά - Αιγαίου - Δωδεκανήσου, με 
το οποίο ζητούν αύξηση των εξόδων και δικαιωμάτων της διοικητικής 
εκτέλεσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Γην ανάγκη αναπροσαρμογής των εξόδων και δικαιωμάτων της 
διοικητικής εκτέλεσης, αποφασίζουμε: 

Άρθρο 1 

Ύψος δικαιωμάτων διοικητικής εκτέλεσης 
και δικαιοΰχα πρόσωπα 

1. Το ύψος των δικαιωμάτων που καταβάλλονται στους δικαστικούς 
επιμελητές, για τις πράξεις διοικητικής εκτέλεσης που ενεργούνται απ’ 
αυτούς, καθορίζεται ως ακολούθως: 

Α' Επίδοση: 

α) Για την επίδοση κάθε δικογράφου ή εγγράφου και σύνταξη της 
σχετικής έκθεσης επίδοσης, δρχ. πεντακόσιες (500). 

β) Σε περίπτωση θυροκόλλησης, για την επίδοση αντιγράφου του θυ- 
ροκολληθέντος εγγράφου στον Προϊστάμενο του Αστυνομικού Τμήμα¬ 
τος ή Σταθμού ή στον Πρόεδρο Κοινότητας (άρθρ. 128 Κώδικα Πολιτι¬ 
κής Δικονομίας) και σύνταξη της σχετικής απόδειξης, δρχ. εκατόν εί¬ 
κοσι (120). 

γ) Για την παράδοση της έγγραφης με απόδειξη ειδοποίησης στο Τα¬ 
χυδρομικό Γραφείο, σύμφωνα με το άρθρο 128 του Κώδικα Πολιτικής 
Δικονομίας, δρχ. εκατόν είκοσι (120). 

_ δ) Για τη σύνταξη βεβαίωσης, σχετικά με την παράδοση της παρα¬ 
πάνω έγγραφης ειδοποίησης στο Ταχυδρομικό Γραφείο, δραχμές εκα¬ 
τόν είκοσι (120). 

ε) Για την πρόσληψη μάρτυρα και τη συμμετοχή του στη θυροκόλ- 
ληση οιουδήποτε εγγράφου, δρχ. τριακόσιες (300). 

Β' Κατάσχεση: 

α) Για την ενέργεια κατάσχεσης κινητών ή ακινήτων, ανάλογα με το 
ποσό της απαίτησης, για την οποία ενεργείται η κατάσχεση, σύμφωνα 
με την ακόλουθη κλίμακα: 

οια) Αναλογικά δικαίωμα σε ποσοστό 2,5% (δύο και μισό τοις εκατό) 
επί βεβαιωμένου ποσού απαίτησης μέχρι 200.000 (διακοσίων χιλιά¬ 
δων) δρχ., που δεν μπορεί όμως το ποσό αυτό να είναι μικρότερο των 
δύο χιλιάδων (2.000) δραχμών. 

ββ) Για βεβαιωμένο ποσό απαίτησης από 200.001 (διακόσιες χιλιά¬ 
δες μία) δρχ. μέχρι 400.000 (τετρακόσιες χιλιάδες) δρχ. αναλογικά δι¬ 
καίωμα 1,5% (ένα και μισό τοις εκατό). 

γγ) Για βεβαιωμένο ποσό' απαίτησης από 400.001 (τετρακόσιες χι¬ 
λιάδες μία) δρχ. και άνω αναλογικό δικαίωμα 0,50% (μισό τοις εκατό), 
το οποίο όμως δεν μπορεί να υπερβεί τις 7.000 (επτά χιλιάδες δρχ.). 

β) Για δικαιώματα του μάρτυρα που προσλαμβάνεται σε κατάσχεση 
κινητών ή ακινήτων δρχ. 600 (εξακόσιες). 

Γ' Πλειστηριασμός: 

α) Για τη σύνταξη κάθε προγράμματος πλειστηριασμού ή αναπλει¬ 
στηριασμού δρχ. χίλιες (1.000). 

β) Για τη σύνταξη έκθεσης - πράξης τοιχοκόλλησης του προγράμμα¬ 
τος πλειστηριασμού κινητών ή ακινήτων δρχ. πεντακόσιες (500). 

γ) Για δικαιώματα του μάρτυρα που προσλαμβάνεται στην τοιχοκόλ¬ 
ληση του προγράμματος πλειστηριασμού κινητών ή ακινήτων δραχμές 
τριακόσιες (300). 

Δ Δικαιώματα από την εκτέλεση διαφόρων πράξεων: 
α) Για έρευνα των βιβλίων μεταγραφών, υποθηκών, κατασχέσεων, 
διεκδικήσεων, μητρώων αεροσκαφών, αυτοκινήτων, νηολογίων, υπο- 
θηκολογϊων και λοιπών δημοσίων βιβλίων, προς διαπίστωση της πε¬ 
ριουσιακής κατάστασης των οφειλετών του Δημοσίου, δρχ. πεντακόσιες 
(500). Το ίδιο ποσό δικαιούται ο δικαστικός επιμελητής και όταν, κατά 
την έρευνά του στα Υποθηκοφυλακεία, δεν διαπιστώσει την ύπαρξη πε¬ 
ριουσιακών στοιχείων των οφειλετών. 

β) Αν η πράξη της εκτέλεσης διαρκέσει δικαιολογημένα περισσότερες 
από μία ημέρες, για κάθε επιπλέον ημέρα, εισπράττει ο δικαστικός επι¬ 
μελητής δρχ. χίλιες διακόσιες (1.200) και κάθε μάρτυρας δρχ. οκτακό¬ 
σιες (800). 

Εξαιρετικά προκειμένου για πράξεις της διοικητικής εκτέλεσης που 
γίνονται σε νησιά τα οποία δεν έχουν καθημερινή συγκοινωνιακή επικοι¬ 
νωνία με την έδρα του δικαστικού Επιμελητή, για κάθε επιπλέον ημέρα 
εισπράττει ο δικαστικός Επιμελητής δρχ. δύο χιλιάδες πεντακόσιες 
(2.500) και κάθε μάρτυρας δρχ. χίλιες πεντακόσιες (1.500). 

γ) Για τη σύνταξη κάθε έκθεσης, εκτός από την έκθεση επίδοσης 
δραχμές διακόσιες (200) για το πρώτο φύλλο και δραχμές εκατό (100) 
για κάθε ένα από τα επόμενα φύλλα. 

^ έκδοση κάθε αντιγράφου, καθώς επίσης και αντιγράφου 
κατασχετήριας έκθεσης ή προγράμματος πλειστηριασμού, δραχμές 


εκατό (100) για κάθε φύλλο αυτού. 

ε) Για τη σύνταξη περίληψης κατασχετήριας έκθεσης ή προγράμμα¬ 
τος πλειστηριασμού δραχμές εκατόν πενήντα (150) για το πρώτο φύλλο 
και για κάθε επόμενο φύλλο 100 δραχμές. 

στ) Για ενέργεια κατάθεσης εγγράφων της εκτέλεσης στον υπάλληλο 
του πλειστηριασμού δρχ. εκατό πενήντα (150). 

ζ) Για μέριμνα δημοσίευσης εγγράφων εκτέλεσης δραχμές εκατό πε¬ 
νήντα (150). 

η) Για τις εκτός της περιφέρειας του Δήμου, που έχει την έδρα του το 
Πρωτοδικείο, στο οποίο είναι διορισμένος ο δικαστικός Επιμελητής, 
ενεργούμενες επιδόσεις και λοιπές γενικά πράξεις διοικητικής εκτέλε¬ 
σης, καταβαλλεται, εκτός από τα απαιτούμενα οδοιπορικά έξοδα και 
πρόσθετη αμοιβή δραχμές δεκαέξι (16) για κάθε χιλιόμετρο απόστα¬ 
σης, υπολογιζόμενης και της επιστροφής. 

Η χιλιομετρική απόσταση υπολογίζεται από το κέντρο κάθε Δήμου ή 
Κοινότητας της έδρας του Πρωτοδικείου ή Ειρηνοδικείου που έχει γρα¬ 
φείο ο δικαστικός Επιμελητής, σύμφωνα με τους πίνακες χιλιομετρικών 
αποστάσεων του αρμόδιου Υπουργείου. 

Επίσης, την ίδια αμοιβή δικαιούται και ο μάρτυρας, εφόσον είναι υπο¬ 
χρεωτική η παρουσία του στις παραπάνω πράξεις. 

θ) Για πράξεις της εκτέλεσης που γίνονται τις νυκτερινές ώρες, Κυ¬ 
ριακές ή επίσημες αργίες, μετά από ειδική άδεια, τα προβλεπόμενα από 
την παρούσα δικαιώματα, τόσο για το δικαστικό επιμελητή, όσο και το 
μάρτυρα, προσαυξάνονται κατά 30% (τριάντα τοις εκατό). 

2. Οι Συμβολαιογράφοι, για την ενέργεια απ’ αυτούς διαφόρων Πρά¬ 
ξεων της διοικητικής εκτέλεσης, εισπράττουν το μισό (1 /2) των δικαιω¬ 
μάτων της κοινής εκτέλεσης, για δε τους προσλαμβανόμενους απ’ αυ¬ 
τούς κήρυκες προς ενέργεια κήρυξης σε πλειστηριασμό, δρν. νίλιες 
(1.000). Λ 

Σε περίπτωση ματαίωσης του πλειστηριασμού εισπράττουν για δικαι¬ 
ώματα του κήρυκα το μισό (1/2) των παραπάνω δικαιωμάτων. 

3. Οι διοριζόμενοι απ’ τον Προϊστάμενο της Δ.Ο.Υ. πραγματογνώ- 
μονες στις περιπτώσεις κατά τις οποίες η εκτίμηση της αξίας των κινη¬ 
τών που κατάσχονται απαιτεί ειδικές γνώσεις, εισπράττουν από δραχ¬ 
μές τρεις χιλιάδες (3.000) έως δρχ. δεκαπέντε χιλιάδες (15.000), 
υστέρα από προηγούμενη έγκριση της Δ/νσης Εισπράξεων Δημοσίων 
Εσόδων του Υπουργείου Οικονομικών. 

4. Τα δικαιώματα, για τους διοριζόμενους φύλακες κατασχεμένων 
κινητών πραγμάτων, ορίζονται από δρχ. εκατό πενήντα έως τετρακό¬ 
σιες (150 — 400) για κάθε ημέρα, κατά την κρίση του Προϊσταμένου 
της Δ.Ο.Υ. και ανάλογα με το είδος της προσφερόμενης υπηρεσίας. Αν 
ως φύλακας και μεσεγγυούχος ορισθεί ο «καθ’ ου», αυτός δεν δικαιούται 
των παραπάνω δικαιωμάτων. 

5. Τα δικαιώματα, για τον οριζόμενο, σύμφωνα με το άρθρο 21 παρ. 

3 του Ν.Δ. 356/74, υπάλληλο επί του πλειστηριασμού Ειρηνοδίκη ή 
Γραμματέα Ειρηνοδικείου ή υπάλληλο της Δ.Ο.Υ. ορίζονται σε δργ. δύο 
χιλιάδες (2.000). 

6. Οι υπάλληλοι των Δημοσίων Οικονομικών Υπηρεσιών για τις 
ενεργούμενες απ’ αυτούς επιδόσεις και λοιπές γενικά πράξεις διοικητι¬ 
κής εκτέλεσης, εισπράττουν το μισό (1/2) των καθοριζομένων παρα¬ 
πάνω δικαιωμάτων για τους δικαστικούς επιμελητές, εκτός από τα 
αντιγραφικά δικαιώματα που δικαιούνται κατά το ένα τρίτο (1/3) αυ¬ 
τών. 

Ί . Ο εκπρόσωπος του Δημοσίου Προϊστάμενος Δ.Ο.Υ. ή οριζόμενος 
απ’ αυτόν φοροτεχνικός υπάλληλος, για την παράστασή του σε πλειστη- 
ριασμό, που γίνεται σε μη εργάσιμη για τις δημόσιες Υπηρεσίες ημέρα, 
εισπράττει δρχ. δύο χιλιάδες πεντακόσιες (2.500), σε περίπτωση δε μα¬ 
ταίωσης του πλειστηριασμού το μισό (1/2) των δικαιωμάτων αυτών. 

Αν ο πλειστηριασμός γίνεται σε εργάσιμη για τις δημόσιες υπηρεσίες 
ημέρα, ο εκπρόσωπος του Δημοσίου για την παράστασή του στον πλει- 
στηριασμό αυτό δικαιούται ποσού δρχ. χίλιες (1.000). 

8. Δικαιώματα αμίσθων δικαστικών επιμελητών κατά την εκτέλεση 
αποφάσεων δικαστηρίων για την προσωποκράτηση οφειλετών του Δη¬ 
μοσίου σύμφωνα με τις διατάξεις του Ν. 1867/1989. 

α) Για ποσό απαίτησης μέχρι 200.000 (διακόσιες χιλιάδες) δρν. δι¬ 
καίωμα 6.000 (έξι χιλιάδες) δραχμές. 

β) Για το τμήμα της απαίτησης από 200.001 (διακόσιες χιλιάδες 
μία) και άνω αναλογικό δικαίωμα 0,50% το οποίο δεν μπορεί να υπερ¬ 
βεί τις 15.000 (δεκαπέντε χιλιάδες) δραχμές. 

γ) Για δικαιώματα του μάρτυρα που προσλαμβάνεται από τον δικα¬ 
στικό επιμελητή για την εκτέλεση της δικαστικής απόφασης για προσω¬ 
ποκράτηση του οφειλέτη δρχ. 2.000 (δύο χιλιάδες). 



ΕΦΗΜΕΡΙΑ I Ηζ. ΚΥΒΕΡΝΗΣΗΣ (ΐΕΥ/νυΑ Δε. ΙΕ. ο) 

Άρθρο 2 

Ύψος εξόδων διοικητικής εκτέλεσης 
και δικαιούχα πρόσωπα 

1. Τα οδοιπορικά έξοδα που πραγματοποιούνται απ’ τους επιμελού¬ 
μενους πράξεις κατάσχεσης ή για την περαίωση άλλων πράξεων της 
διοικητικής εκτέλεσης, καθορίζονται με βάση την ισχύουσα κάθε φορά 
σχετική απόφαση του Τπουργού Μεταφορών και Επικοινωνιών, δι¬ 
καιούχοι δε αυτών είναι οι κατά περίπτωση καταβάλλοντες αυτά δικα¬ 
στικοί επιμελητές, υπάλληλοι των Δημοσίων Οικονομικών Υπηρεσιών 
και λοιπά όργανα της διοικητικής εκτέλεσης. 

2. Τα έξοδα δημοσίευσης δια του Τύπου των διαφόρων εγγράφων 
της διοικητικής εκτέλεσης, καθορίζονται με βάση την ισχύουσα κάθε 
φορά διατίμηση και δικαιούχοι τους είναι οι εκδότες των οικείων Εφη¬ 
μερίδων ή δελτίων. 

3. Σε περίπτωση καταβολής των πιο πάνω εξόδων από τον Προϊστά¬ 
μενο της Δημόσιας Οικονομικής Υπηρεσίας ή όργανο της διοικητικής 
εκτέλεσης, δικαιούχοι των εξόδων αυτών είναι τα πρόσωπα αυτά. 

4. Τα ταχυδρομικά τέλη της αποστελλομένης με απόδειξη ειδοποίη¬ 
σης σύμφδωνα με το άρθρο 1 παρ. 1 περ. Αγ του παρόντος, καθορίζο¬ 
νται με βάση την ισχύουσα κάθε φορά απόφαση του Υπουργού Μεταφο¬ 
ρών και Επικοινωνιών και δικαιούχοι αυτών είναι οι κατά περίπτωση 
καταβάλλοντες αυτά δικαστικοί επιμελητές και λοιπά αρμόδια όργανα 
της διοικητικής εκτέλεσης. 

5. Τα σχετικά έξοδα μεταφοράς των κατασχεθέντων καθορίζονται 
ύστερα από συμφωνία μεταξύ του Προϊσταμένου της Δ.Ο.Υ. και του 
προσώπου ή των προσώπων που χρησιμοποιούνται για τη μεταφορά. 

6. Τα μισθώματα των χρησιμοποιουμένων ακινήτων προς φύλαξη 
των κατασχεμένων καθορίζονται ύστερα από συμφωνία του Προϊσταμέ¬ 
νου της Δ.Ο.Υ. και του εκμισθωτή. 

Άρθρο 3 

Τρόπος είσπραξης των εξόδων και 
δικαιωμάτων διοικητικής εκτέλεσης 

1. Η είσπραξη των εξόδων και δικαιωμάτων της διοικητικής εκτέλε¬ 
σης πραγματοποιείται, αφού αυτά προηγούμενα εκκαθαριστούν και 
προσδιορισθούν σύμφωνα με το άρθρο 77 του Ν.Δ. 356/74 και βεβαι¬ 
ωθούν ωως δημόσια έσοδα σύμφωνα με το άρθρο 78 του ίδιου Ν. Δ/ 
τος, προσκομίζοντας προς τούτο οι δικαιούχοι στην αρμόδια Δ.Ο.Υ. ως 
δικαιολογητικά: 

α) Κατάσταση σε έξι (6) αντίγραφα, που εκδίδεται από το δικαιούχο 
και που θεωρείται, μετά από έλεγχο του Προϊσταμένου του δικαστικού 
Τμήματος, από τον Προϊστάμενο της οικείας Δημόσιας Οικονομικής 
Υπηρεσίας και η οποία περιέχει για κάθε οφειλέτη αναλυτικά και στο σύ¬ 
νολο τα δημιουργηθέντα σε βάρος του έξοδα και δικαιώματα. 

β) Αντίγραφο της κατ’ άρθρο 77 Ν.Δ. 356/74 απόφασης του Ειρη¬ 
νοδίκη ή περίληψη αυτής, η οποία μπορεί και να καταχωρείται στην πα¬ 
ραπάνω κατάσταση. 

γ) Δελτίο παροχής υπηρεσιών του δικαιούχου και στην περίπτωση 
κατά την οποία δεν είναι υποχρεωμένος στην έκδοση τέτοιου δελτίου, 
απόδειξη είσπραξης. 

δ) Διπλότυπο είσπραξης των νομίμων κρατήσεων. 

Από τις παραπάνω καταστάσεις η πρώτη χρησιμεύει ως τίτλος βε¬ 
βαίωσης, η δεύτερη επισυνάπτεται στο αντίγραφο της περιληπτικής κα¬ 
τάστασης της βεβαίωσης που προορίζεται για το Ελεγκτικό Συνέδριο 
και οι άλλες δύο αποστέλλονται από τη Δημόσια Οικονομική Υπηρεσία 
στην αρμόδια Υπηρεσία Εντελλομένων Εξόδων μαζί με το δελτίο παρο¬ 
χής υπηρεσιών ή την απόδειξη του δικαιούχου, το διπλότυπο είσπραξης 
των νομίμων κρατήσεων που έγιναν και την πιο πάνω απόφαση του Ει¬ 
ρηνοδίκη, αν δεν έχει καταχωρηθεί περίληψη αυτής στις παραπάνω κα¬ 
ταστάσεις. 

2. Τα έξοδα και δικαιώματα εκτέλεσης πληρώνονται από τον Προϊ¬ 
στάμενο της Δ.Ο.Υ. που επισπεύδει την εκτέλεση. 

3. Σε περίπτωση εκτέλεσης για είσπραξη εσόδων Νομικών Προσώ¬ 
πων ή Τρίτων, που τα έσοδά τους βεβαιώνονται, σύμφωνα με τις ισχύ- 
ουσες διατάξεις, στις Δημόσιες Οικονομικές Υπηρεσίες, τα έξοδα και τα 
δικαιώματα της εκτέλεσης εκκαθαρίζονται κατά τα αναφερόμενα στην 
παράγραφο 1 του άρθρου αυτού και καταβάλλονται στον δικαστικό επι¬ 
μελητή από το Νομικό πρόσωπο ή Τρίτο υπέρ του οποίου γίνεται η εκτέ¬ 
λεση. Τα έξοδα και δικαιώματα αυτά βεβαιώνονται στην αρμόδια 
Δ.Ο.Υ. υπέρ του Νομικού Προσώπου ή Τρίτου και σε βάρος του οφει¬ 
λέτη κατά του οποίου γίνεται η εκτέλεση. 


4. Όπου στην παρούσα απόφαση αναφέρεται Προϊστάμενος Δ.0.1. ή 
υπάλληλος Δ.Ο.Υ., εννοείται σε περίπτωση που η εκτέλεση επισπεύδε¬ 
ται από Τελωνείο ή άλλη Υπηρεσία, ο Προϊστάμενος ή υπάλληλος Τε¬ 
λωνείου, ή Προϊστάμενος ή υπάλληλος της Υπηρεσίας που επισπεύδει 
την εκτέλεση. 

Η ισχύς της παρούσας απόφασης αρχίζει από την πρώτη του μήνα 
που ακολουθεί την ημερομηνία δημοσίευσης της στην Εφημερίδα της 
Κυβερνήσεως και αφορά πράξεις εκτέλεσης που γίνονται από την ημε¬ 
ρομηνία αυτή και μετά, οπότε παύει να ισχύει το Π.Δ. 316/88 (ΦΕΚ 
146/88 τ.Α') «περί καθορισμού του ύψους των δικαιωμάτων και εξό¬ 
δων της διοικητικής εκτέλεσης, των δικαιούχων προσώπων και του 
τρόπου είσπραξης αυτών». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1990 , 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-- 

Αριθ. 14415 _( 4 ) 

Σύσταση ίδιου Κοινοτικού Νομικού Προσώπου, με την επωνυμία «Σχο¬ 
λική Επιτροπή Γυμνασίου και Λυκείου Τυμπακίου» Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 

ηση σε ενιαίο κείμενο νόμου με τίτλο Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν» (ΦΕΚ 146/1.6.1989 
Τεύχος Α'). · . 

2. Την Δ4/162/24.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Εργων (ΦΕΚ 238/5.4.1988 
Τεύχος Β'). 

3. Το 28303/17.5.1989 έγγραφο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών». 

4. Την 85/1990 απόφαση του Κοινοτικού Συμβουλίου Τυμπακίου, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Γυμνασίου και Λυκείου Τυμπακίου», αποφασί¬ 
ζουμε: 

1. Συνιστούμε στην Κοινότητα Τυμπακίου ίδιο Κοινοτικό Νομικό 
Πρόσωπο, με την επωνυμία «Σχολική Επιτροπή Γυμνασίου και Λυκείου 
Τυμπακίου». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, αποχέτευ¬ 
σης, τηλεφώνου, αναλωσίμων υλικών κ.λπ. · 

β) Η εκτέλεση μικρών έργων, για την επισκευή και συντήρηση των 
διδακτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικώς των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία, για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο, αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας ως Πρόεδρο, 
β) Έναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Γυμνασίου Τυμπακίου. 
δ) Έναν (1) εκπρόσωπο του Συλλόγου Γονέων και Κηδεμόνων του 
Γυμνασίου Τυμπακίου. 

ε) Έναν (1) Δημότη γονέα, μαθητή του Γ υμνασίου ή Λυκείου Τυμπα¬ 
κίου που ορίζεται με απόφαση του Κοινοτικού Συμβουλίου, 
στ) Τον εκάστοτε Διευθυντή του Λυκείου Τυμπακίου. 
ζ) Έναν (1) εκπρόσωπο του Συλλόγου Γονέων και Κηδεμόνων του 
Λυκείου Τυμπακίου. 

4. Η θητεία του μελών του ανωτέρω Διοικητικού Συμβουλίου, ακο- 

λουθεί τη κοινοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο και γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. ' 1 ! 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια και σε κάθε 
άλλη δημόσια αρχή, από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 28 Μαΐου 1990 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 
- 4 - 

Αριθ. 14414 (5) 

Σύσταση ίδιου Κοινοτικού Νομικού Προσώπου, με την επωνυμία «Σχο¬ 
λική Επιτροπή 3ου Δημοτικού Σχολείου και 3ου Νηπιαγωγείου Τυ- 
μπακίου» Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν» (ΦΕΚ 146/1.6.1989 
Τεύχος Α’).' 

2. Την Δ4/162/24.3.1989 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων (ΦΕΚ 238/5.4.1988 
Τεύχος Β'). 

3. Το 28303/17.5.1989 έγγραφο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών». 

4. Την 88/1990 απόφαση τοϋ Κοινοτικού Συμβουλίου Τυμπακίου, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή 3ου Δημοτικού Σχολείου και 3ου Νηπιαγωγείου 
Τυμπακίου», αποφασίζουμε: 

1. Συνιστούμε στην Κοινότητα Τυμπακίου ίδιο Κοινοτικό Νομικό 
Πρόσωπο, με την επωνυμία «Σχολική Επιτροπή 3ου Δημοτικού Σχο¬ 
λείου και 3ου Νηπιαγωγείου Τυμπακίου». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, αποχέτευ- 
σης, τηλεφώνου, αναλωσίμων υλικών κ.λπ. 

β) Η εκτέλεση μικρών έργων για την επισκευή και συντήρηση των δι¬ 
δακτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικώς των.διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει- 
τουργια τους και γενικότερα η λήψη όλων των μέτρων που κρίνονται 
αναγκαία, για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο, αποτελούμενο από τα παρακάτω μέλη: 

α) Εναν (1) Κοινοτικό Σύμβουλο ως Πρόεδρο, που ορίζεται με από¬ 
φαση του Κοινοτικού Συμβουλίου. 

β) Εναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του 3ου Δημ. Σχολείου Τυμπακίου. 
δ) Εναν (1) εκπρόσωπο του Συλλόγου Γονέων και Κηδεμόνων του 
3ου Δημοτικού Σχολείου Τυμπακίου. 

ε) Έναν (1) Δημότη γονέα, μαθητή του 3ου Δημ. Σχολείου ή του 3ου 
Νηπιαγωγείου Τυμπακίου που ορίζεται με απόφαση του Κοινοτικού 
Συμβουλίου. 

στ) Τον εκάστοτε Διευθυντή του 3ου Νηπιαγωγείου Τυμπακίου. 


ζ) Εναν (1) εκπρόσωπο του Συλλόγου Γονέων και Κηδεμόνων του 
3ου Νηπιαγωγείου Τυμπακίου. 

4. Η θητεία του μελών του ανωτέρω Διοικητικού Συμβουλίου, ακο¬ 
λουθεί τη κοινοτική περίοδο. Το Διοικητικό Συμβούλιο εκλέγει μεταξύ 
των μελών του, αντιπρόεδρο και γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. ' 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια και σε κάθε 
άλλη δημόσια αρχή, από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 28 Μαΐου 1990 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

-♦- 

Αριθ. ΔΕΕ 777 (6) 

Αναπροσαρμογή εφάπαξ αποζημιώσεως φορτ/τών Ξηράς - Καβά¬ 
λας». 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως» σε συνδυασμό με το από 20.6.1955 Β.Δ/γμα, όπως συμπληρώ¬ 
θηκαν με το Π.Δ. 532/70 και Β.Δ. 711/70. 

2. Τις δ/ξεις του Κωδ. Ν. 5167/1932, Ν.Δ. 1254/49 και Ν. 
1082/80. 

3. Τις δ/ξεις του Π.Δ. 368/1989 «Οργανισμός Υπουργείου Εργα¬ 
σίας και Π.Δ. 369/1989 «Οργάνωση των Υπηρεσιών Εργασίας Νο¬ 
μαρχιών». 

4. Τις δ/ξεις του Κανονισμού Διοικήσεως, λειτουργίας και παρογών 
ΚΑΦ Ξηράς Καβάλας. 

5. Το αριθμ. 8/6.3.1990 Πρακτικό της ΕΡΦ Ξηράς Καβάλας, σχε¬ 
τικά με αύξηση της εφάπαξ αποζημιώσεως των Φορτ/τών. 

6. Τα αριθμ. 20940/19.4.1990 και 13266/10.5.1990 έγγραφα 
του Υπουργείου Εθν. Οικονομίας και Εργασίας, αντίστοιχα με τα οποία 
συμφωνούν για την αύξηση στα κλιμάκια και το ανώτατο όριο αποζημι¬ 
ώσεως των Φορτ/τών Ξηράς Καβάλας, κατά ποσοστό 30%. 

7. Το γεγονός ότι υπάρχουν οι σχετικές οικονομικές δυνατότητες στο 
ΚΑΦ ;.ηράς Καβάλας, αποφασίζουμε: 

Εγκρίνουμε την απόφαση που περιλαμβάνεται στο Πρακτικό αριθμ. 
8/6.3.90 της ΔΕ του ΚΑΦ Ξηράς Καβάλας, σχετικά με την τροποποί¬ 
ηση του άρθρου 16 παράγρ. 2 του Κανονισμού διοικήσεως, λειτουργίας 
και παροχών του ΚΑΦ Ξηράς Καβάλας και ορίζουμε τα εξής: 

Άρθρο 16 

1. .... 

2. Για τους έχοντες ΙΟετή συμμετοχή στην ασφάλιση του ΚΑΦ Ξη¬ 
ράς Καβάλας Φορτ/τές - μέλη του Σωματείου Συσκευαστών Καπνού η 
«ΟΜΟΝΟΙΑ» διακόσιες τριάντα επτά χιλιάδες (237.000) δραχμές. Το 
ποσό αυτό θεωρείται βασικό, προσαυξάνεται για κάθε έτος συμμετοχής 
στο ΚΑΦ, άνω της ΙΟετίας και μέχρι συμπληρώσεως 20ετούς συμμε¬ 
τοχής, κατά τριάντα τρεις χιλιάδες τριακόσιες (33.300) δρχ. και για 
κάθε έτος άνω της 20ετίας προσαυξάνεται κατά τριάντα οκτώ χιλιάδες 
εξακόσιες (38.600) δραχμές με ανώτατο όριο της εφάπαξ αποζημιώ¬ 
σεως το ποσό των εννεακοσίων πενήντα έξι χιλιάδων (956.000) δραχ¬ 
μών. 

Όσον αφορά τον υπολογισμό της εφάπαξ αποζημιώσεως των εργα¬ 
τών μελών του Σωματείου Φορτ/τών Ξηράς «Ο ΑΤΛΑΣ» που ανήκουν 
στην ασφάλιση του ΚΑΦ ΐηράς Καβάλας, τα ποσά της εφάπαξ αποζη¬ 
μιώσεως ορίζονται ως εξής: Για τους έχοντας ΙΟετή συμμετοχή εκατό 
εβδομήντα πέντε χιλιάδες (175.000) δραχμές. Το ποσό αυτό θεωρείται 
βασικό, προσαυξάνεται για κάθε έτος συμμετοχής στο ΚΑΦ, άνω της 
Ι Οετίας και μέχρι συμπληρώσεως 20ετούς συμμετοχής, κατά είκοσι 
μία χιλιάδες (21.000) δραχμές και για κάθε έτος άνω της 20ετίας προ¬ 
σαυξάνεται κατά είκοσι οκτώ χιλιάδες (28.000) δραχμές με ανώτατο 
όριο της εφάπαξ αποζημιώσεως το ποσό των εξακοσίων εξήντα επτά χι- 

λιάδων (667.000) δραχμών. 

Κατά τα λοιπά εξακολουθούν να ισχύουν για τον υπολογισμό της 
εφάπαξ αποζημιώσεως·των Φορτ/τών Ξηράς Καβάλας οι διατάξεις του 
Κανονισμού που δεν τροποποιούνται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καβάλα, 28 Μαΐου 1990 

Ο Νομάρχης 
ΧΡ. ΑΘΑΝΑΣΙΑΔΗΣ 
-- 

Αριθ. 7255 (7) 

Κύρωση χτημ/κών στοιχείων αναδασμού αγρ/τος Καρδιτσομαγούλας 
Καρδίτσας έτους 1987. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1) Τις διατάξεις του Ν. 674/77, άρθρο 15 παρ. 1. 

2) Την Γ/12736/4.11.1983 απόφαση Νομάρχη Καρδίτσας που 
εγκρίνει τη διενέργεια εκούσιου αναδασμού για το αγρόκτημα Καρδι- 
τσομαγούλας. 

3) Το Τ/1626/24.5.1990 έγγραφο του Γραφείου Τοπογραφικής 
Καρδίτσας, που μας διαβιβάζει ηλεγμένα κτηματολογικά στοιχεία ανα¬ 
δασμού αγρ/τος Καρδιτσομαγούλας Καρδίτσας έτους 1987 για την 
κύρωση και 

4) Τη σχετική εισήγηση της Δ/νσης Γεωργίας Καρδίτσας, αποφασί¬ 
ζουμε: 

Κυρώνουμε τα κτημ/κά στοιχεία του νέου κτηματικού καθεστώτος 
που διαμορφώθηκε με τον αναδασμό το έτος 1987 στην κτηματική πε¬ 
ριοχή του αγρ/τος Καρδιτσομαγούλας Καρδίτσας όπως αυτό απεικονί¬ 
ζεται στους συνταχθέντες από την Επιτροπή αναδασμού κτηματολικούς 
πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καρδίτσα, 7 Ιουνίου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

-♦- 

Αριθ. 11343 (8) 

Σύσταση ίδιου νομικού προσώπου με το όνομα «ΠΝΕΥΜΑΤΙΚΟ ΚΑΙ 

ΠΟΛΙΤΙΣΤΙΚΟ ΚΕΝΤΡΟ ΦΑΛΑΝΗΣ» Ν. Λαρίσης. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π,Δ/τος 323/1989 (Δ.Κ.Κ.). 

2. Την αριθ. 20530/31.3.1987 εγκύκλιο του Υπουργείου Εσωτερι¬ 
κών. 

3. Τις διατάξεις του Π.Δ. 331/1983 με τις οποίες μεταβιβάζεται 
στους Νομάρχες η αρμοδιότητα σύστασης Νομικών Προσώπων. 

4. Την αριθ. 26/1990 απόφαση του Κοινοτικού Συμβουλίου Φαλά¬ 
νης «Περί συστάσεως ίδιου Νομικού Προσώπου με το όνομα «Πνευμα¬ 
τικό και Πολιτιστικό Κέντρο Φαλάνης», αποφασίζουμε: 

1. Συστήνουμε ίδιο νομικό πρόσωπο με το όνομα «ΠΝΕΥΜΑΤΙΚΟ 
ΚΑΙ ΠΟΛΙΤΙΣΤΙΚΟ ΚΕΝΤΡΟ ΦΑΛΑΝΗΣ» στην Κοινότητα Φαλά¬ 
νης. 

2. Σκοπός του νομικού προσώπου είναι η δημιουργία και ανάπτυξη 
Πνευματικής και εκπολιτιστικής δραστηριότητας με την ίδρυση και λει¬ 
τουργία χορευτικού τμήματος, Μουσικής Σχολής, τμήματος ζωγραφι¬ 
κής, τμήματος εκμάθησης ιταλικής γλώσσας, τμήματος Αθλοπαιδείας, 
πραγματοποίηση διαλέξεων - συζητήσεων και ένταξη του Μορφωτικού 
Συλλόγου Φαλάνης. 

3. Το Νομικό Πρόσωπο διοικείται από επταμελές διοικητικό συμβού¬ 
λιο που αποτελείται: 

α) Από τον εκάστοτε Πρόεδρο της Κοινότητας, ως Πρόεδρο του Κέ¬ 
ντρου, 

β) από δύο (2) Κοινοτικούς Συμβούλους και 

γ) από τέσσερες (4) δημότες Κοινότητας Φαλάνης. 

Τα μέλη των παραγράφων β και γ ορίζονται με απόφαση -ίου Κ.Σ. 

4. Η θη- -ί ' τζ IV I*» 1 ί" 1 ΤΓ·> ΛίΓ-ντι- ΐΓι ν..·ι ΛΪγ-ι - 1 Λ 


θητεία του Κοινοτικού Συμβουλίου. 

Το Διοικητικό Συμβούλιο εκλέγει τον Αντιπρόεδρο, τον Γραμματέα 
και τον Έφορο του Κέντρου. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ανέρχεται στο ποσό 
των 800.000 δραχμών. 

β) Πάσης φύσεως συνδρομές, εισφορές (δίδακτρα μαθημάτων), δω¬ 
ρεές, κληρονομιές και κληροδοσίες. 

γ) Κάθε παροχή από το Κράτος και κάθε άλλη νόμιμη πρόσοδος. 

6. Περιουσία: Δεν διατίθεται. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

8. Το Πνευματικό και Πολιτιστικό Κέντρο έχει σφραγίδα στρογγυλή 
που στο μέσον φέρει ανοικτό βιβλίο και γύρω τις λέξεις «ΠΝΕΥΜΑ¬ 
ΤΙΚΟ ΚΑΙ ΠΟΛΙΤΙΣΤΙΚΟ ΚΕΝΤΡΟ ΦΑΛΑΝΗΣ». 

9. Όταν διαλυθεί το Νομικό Πρόσωπο η περιουσία του περιέρχεται 
στην Κοινότητα. Η διάλυση πραγματοποιείται όταν εκτραπεί από το 
σκοπό του και ύστερα από απόφαση του Κοινοτικού Συμβουλίου. 

10. Με κανονισμό που ψηφίζεται από το Κοινοτικό Συμβούλιο ρυθμί¬ 
ζονται τα της οργάνωσης και λειτουργίας γενικά του Νομικού Προσώ¬ 
που. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Λάρισα, 6 Ιουνίου 1990 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 

-♦- 

Αριθ. 11494 (9) 

Σύσταση ίδιου Νομικού Προσώπου με το όνομα «Σχολική Επιτροπή Γυ- 
μνασίου - Λυκείου Πλατυκάμπου» στην Κοινότητα Πλατυκάμπου 
του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 τουΠτΔ/τος*76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 16/1990 απόφαση του Κοινοτικού Συμβουλίου Πλατυ¬ 
κάμπου, αποφασίζουμε: 

1. Συστήνουμε στην Κοινότητα Πλατυκάμπου του Νομού Λάρισας 
ίδιο Νομικό Πρόσωπο με την επωνυμία «Σχολική Επιτροπή Γυμνασίου 
- Λυκείου Πλατυκάμπου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται αν- 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 9 μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Δύο Κοινοτικούς Συμβούλους, 
γ. Τον Δ/ντή του Γυμνασίου Πλατυκάμπου. 
δ. Τον Δ/ντή του Λυκείου Πλατυκάμπου. 
ε. Τον εκπρόσωπο του Συλλόγου Γονέων και Κηδεμόνων του Γυμνα- 
σίου. 

χείου. 

ζ. Λύο Δημότες της Κοινότητας Πλατυκάμπου. 

4. Πόροι του Νομιχοϋ Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία: 

α) Οικόπεδο που στεγάζεται το Γυμνάσιο - Λύκειο έκτασης 7.183 
μ2. 

β) Διδακτηριακό συγκρότημα 2.854 μ2. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην εφημερίδα της Κυβερνή- 
σεως. 

Λάρισα, 5 Ιουνίου 1990 

Με εντολή Νομάρχη 
Ο Τμηματάρχης 
Θ. ΦΙΛΟΣ 

- 4 - 

Αριθ. 11498 (10) 

Σύσταση ίδιου Νομικού Προσώπου με το όνομα «Σχολική Επιτροπή Νη¬ 
πιαγωγείου - Δημοτικού Πλατυκάμπου» στην Κοινότητα Πλατυκά- 
μπου του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 15/1990 απόφαση του Κοινοτικού Συμβουλίου Πλατυ¬ 
κάμπου, αποφασίζουμε: 

1. Συστήνουμε στην Κοινότητα Πλατυκάμπου του Νομού Λάρισας 
ίδιο Νομικό Πρόσωπο με την επωνυμία «Σχολική Επιτροπή Νηπιαγω¬ 
γείου - Δημοτικού Πλατυκάμπου». 

2. Σκοπός του Νομικού Προσώπου είναι: 

' - Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται αν- 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 9 μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Δύο Κοινοτικούς Συμβούλους, 
γ. Τον Δ/ντή του Δημοτικού Σχολείου Πλατυκάμπου. 
δ. Τον Δ/ντή του .Νηπιαγωγείου Πλατυκάμπου. 
ε. Τον εκπρόσωπο του Συλλόγου Γονέων και Κηδεμόνων του Δημο¬ 
τικού Σχολείου. 


στ. Τον εκπρόσωπο του Συλλόγου Γονέων και Κηδεμόνων του Νη¬ 
πιαγωγείου. 

ζ. Δύο Δημότες της Κοινότητας Πλατυκάμπου. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους. 

β) Ετήσια επιχορήγηση της Κοινότητας, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία: 

α) Οικόπεδο που στεγάζεται το Νηπιαγωγείο 1000 μ2. 

β) Οίκημα Νηπιαγωγείου 200 μ2. 

γ) Οικόπεδο που στεγάζεται το Δημοτικό 6.172 μ2. 

δ) Οίκημα Δημοτικού 703 μ2. 

ε) Αγρόκτημα 104.635 μ2. 

στ) Οικόπεδο 3.500 μ2. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η παρούσα απόφαση να δημοσιευθεί στην εφημερίδα της Κυβερνή- 
σεως. 

Λάρισα, 5 Ιουνίου 1990 

Με εντολή Νομάρχη 
Ο Τμηματάρχης 
θ. ΦΙΛΟΣ 

-♦- 

Αριθ. 11216 (11) 

■ Σύσταση ίδιου Νομικού Προσώπου με το όνομα «Σχολική Επιτροπή Δη¬ 
μοτικού Σχολείου Παλαιομύλου» στην Κοινότητα Ερέτριας του Νο¬ 
μού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π.Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 6/1990 απόφαση του Κοινοτικού Συμβουλίου Ερέ¬ 
τριας, αποφασίζουμε: 

1. Συστήνουμε στην Κοινότητα Ερέτριας του Νομού Λάρισας ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου Παλαιομύλου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται αν- 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από 5 μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Τον Δ/ντή του Δημοτικού Σχολείου Παλαιομύλου Ερέτριας, 
γ. Τον εκπρόσωπο του Συλλόγου Γονέων και Κηδεμόνων. 

δ. Δύο Κοινοτικούς Συμβούλους. 

4. Πόροι του Νομικού Προσώπου είναι: 

α) Ετήσια επιχορήγηση του Κράτους. 

β) Ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία: 

α) Αστικά ακίνητα: 1/θέσιο Δημοτικό Σχολείο Ποιλαιομύλου. 

β) Αγροτικά ακίνητα: Αγρός έκτασης 77,062 στρεμμάτων στη θέση 
Χαϊνάρες. , 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί, τη κοι¬ 
νοτική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

7. Το Νομικό Πρόσωπο εκπροσωπείται στα δικαστήρια και σί κάθε 
δημόσια αρχή από τον Πρόεδρο του Διοικητικού Συμβουλίου καί όταν 
αυτός απουσιάζει ή κωλύεται από τον Αντιπρόεδρό. 

Η παρούσα απόφαση να δημοσιευθεί στην εφημερίδα της Κύβεονή- 
σεως. 

Λάρισα, 5 Ιουνίου 1990 

Με εντολή Νομάρχη 
Ο Τμηματάρχης ' 

Θ. ΦΙΛΟΣ 


Αριθ. 4905 (12) 

Κατανομή θέσεων ΔΕΠ στα Τμήματα του Οικονομικού Πανεπιστημίου 

Αθηνών. 

Ο ΠΡΥΤΑΝΗΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1) Το Π.Δ. 377/89, και 

2) Την απόφαση της Συγκλήτου του Οικονομικού Πανεπιστημίου 
Αθηνών, συνεδρία 12.10.89, αποφασίζουμε: 

Κατανέμουμε στα τμήματα του Παν/μίου τις οργανικές θέσεις ΔΕΠ 
οι οποίες, μαζί με τις ιδρυόμενες στα νέα τμήματα του Παν/μίου από το 
Π.Δ. 377/89, εβδομήντα δύο (72) θέσεις ΔΕΠ, ανέρχονται συνολικά 


σε τετρακόσιες τρεις (403) και κατανέμονται ως εξής: 

1. Τμήμα Οικονομικής Επιστήμης 70 

2. Τμήμα Διεθνών και Ευρωπαϊκών Οικονομικών Σπουδών 63 

3. Τμήμα Οργάνωσης Επιχειρήσεων & Λογιστικής 70 

4. Τμήμα Διοικητικής των Επιχειρήσεων και Μάρκετινγκ 65 

5. Τμήμα Εφαρμοσμένης Πληροφορικής 70 

6. Τμήμα Στατιστικής 65 


Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Νοεμβρίου 1989 

Ο Πρύτανης 
ΑΝΔΡΕΑΣ Α. ΚΙΝΤΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 5! τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της σξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχ ος της ΕΦΗΜΕΡΙ ΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδει μέχρι 16 δρχ. 40, από 17 έως 24 δρχ. 50 

Από 25 σελίδες καΓπανω η τιμή πώλησης κάθε φύλ\ου (θσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείϊ 2531 


Η ετήσια συνδρομή είναι: 


α) 1 

Ία 

το Τεύχος Α' 

Δ(»χ. 

8.500 

β) 

» 

» 

» 

Β' 

■ . » 

12.500 

Υ) 

» 

» 

» 

Π 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιόμ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίοι' 

» 

1.500 

ι) 

» 

» 

» 

Α.Ε. & Ε.Π.Ε. ' 1 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» ' 75 

» - 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











